11 Կյունգ Սյուկը, որն ապրում է Ասիայում, ավելի քան քսան տարի ամուսնու հետ ռահվիրա էր ծառայում։ Անսպասելիորեն նրա մոտ ուշացած փուլում գտնվող թոքերի քաղցկեղ հայտնաբերվեց, և բժիշկներն ասացին, որ նրան երեքից վեց ամսվա կյանք է մնացել։ Չնայած նա և նրա ամուսինը կյանքում տարբեր դժվարությունների էին բախվել, սակայն առողջական խնդիրներ երբեք չէին ունեցել։ Քույրն ասում է. «Դա մեծ հարված էր ինձ համար. ինձ թվում էր՝ ամեն ինչ վերջացած է։ Ես շատ էի վախեցել»։ Ի՞նչն է օգնում նրան։ Նա պատմում է. «Ամեն օր քնելուց առաջ ես բարձրանում եմ տանիք և բարձրաձայն շնորհակալություն հայտնում Եհովային առնվազն հինգ լավ բաների համար, որ եղել են այդ օրը։ Այդպես ինձ թեթևացած եմ զգում և մղվում եմ արտահայտելու սերս Եհովայի հանդեպ»։ Այս աղոթքների շնորհիվ Կյունգ Սյուկը հասկացավ, որ «Եհովան աջակցում է փորձությունների ժամանակ, և որ կյանքում օրհնություններն ավելի շատ են, քան դժվարությունները»։